Ja veel, samu termineid - süstemaatika ja taksonoomia - on püütud piiritleda ka sel moel, et üks tegeleb peamiselt organismide mitmekesisusega (olles seega teatav praktilist tähtsust omav distsipliin) ning teine klassifitseerimise ja süstematiseerimise teooriaga. Paraku on need tähendusvarjundid olnud Euroopas ja Põhja-Ameerikas vastupidistena käibel ja seetõttu oleks ka sellest aspektist vaadates õigem mõisteid "taksonoomia" ja "süstemaatika" käsitleda sünonüümsetena.